**UPUTA ZA UPIS U EVIDENCIJU PRIJEVOZNIKA OTPADA, POSREDNIKA OTPADOM, TRGOVACA OTPADOM, RECIKLAŽNIH DVORIŠTA I CENTARA ZA PONOVNU UPORABU**

Zakonom o gospodarenju otpadom („Narodne novine“, broj 84/21), u daljnjem tekstu Zakon, člankom 47. stavkom 1. određeno je da nadležno tijelo županije odnosno Grada Zagreba vodi Evidenciju prijevoznika otpada, posrednika otpadom, trgovaca otpadom i reciklažnih dvorišta.

Na temelju članka 47. stavka 3. Zakona u Evidenciju prijevoznika otpada, posrednika otpadom, trgovaca otpadom i reciklažnih dvorišta upisuje se  pravna osoba ili fizička osoba – obrtnik koja podnese zahtjev za upis putem mrežne aplikacije Registra djelatnosti gospodarenja otpadom.

Na temelju članka 47. stavka 4. Zakona upis u Evidenciju prijevoznika otpada, posrednika otpadom, trgovaca otpadom i reciklažnih dvorišta obavlja nadležno tijelo županije odnosno Grada Zagreba prema adresi sjedišta podnositelja zahtjeva.

**NAČIN PODNOŠENJA ZAHTJEVA**

U Evidenciju prijevoznika otpada, posrednika otpadom, trgovaca otpadom, reciklažnih dvorišta te Centara za ponovnu uporabu (dalje u tekstu: evidencije) upisuje se pravna osoba ili fizička osoba – obrtnik koja podnese zahtjev za upis putem mrežne aplikacije Registra djelatnosti gospodarenja otpadom ili pisanim putem.

**UPUTA ZA REGISTRACIJU**

*Sve pravne ili fizičke osobe- obrtnici koji su upisani u neku od evidencija već se nalaze u sustavu ReDGO-OGO aplikacije te ne trebaju registraciju.*

Pravne ili fizičke osobe- obrtnici koje se namjeravaju upisati u Evidenciju moraju se prvo registrirati u REDGO-OGO aplikaciji na sljedeći način

Potrebno je otvoriti mrežnu poveznicu <https://ogo.mzoe.hr/Home/JavniLogin>,

upisati sve tražene podatke i kliknuti pohrani zahtjev. Nakon izvršene registracije, pravna ili fizička osoba-obrtnik čeka obradu „Zahtjeva za registraciju“ i pristupne podatke što obavlja nadležno tijelo za provedbu zahtjeva. Nakon što nadležno tijelo obradi Zahtjev za registraciju – pravnoj ili fizičkoj osobi-obrtniku će pristupni podaci stići na e-mail adresu koju je naveo u zahtjevu za registraciju.  
   
**ZAHTJEV ZA UPIS U EVIDENCIJU**

Nakon registracije u REDGO-OGO aplikaciji, Zahtjev za upis u Evidenciju potrebno je popuniti u mrežnoj aplikaciji Registra djelatnosti gospodarenja otpadom na sljedećoj poveznici:

<https://ogo.mzoe.hr/Home/JavniLogin>

Nakon što se kreira zahtjev, potrebno je iz aplikacije preuzeti zahtjev za ispis u PDF – u te ga ovjeriti.  
  
Pravna ili fizička osoba- obrtnik, koja se namjerava upisati **u Evidenciju trgovaca otpadom koji preuzima otpad u posjed**, uz Zahtjev, sukladno članku 22. stavak 5. Pravilnika o gospodarenju otpadom (Narodne novine, br. 106/22), prilaže sljedeće:

* dokaz da subjekt raspolaže skladištem otpada za koje je izdana dozvola za gospodarenje otpadom ili
* dokaz da raspolaže reciklažnim dvorištem

Pravna ili fizička osoba- obrtnik, koja se namjerava upisati u **Evidenciju reciklažnih dvorišta**, uz Zahtjev, sukladno članku 86. stavak 1. Zakona o gospodarenju otpadom (Narodne novine, br. 84/21), prilaže sljedeće:

* dokaz da raspolaže reciklažnim dvorištem koje je građevina i za koju je izdan akt kojim se dozvoljava uporaba ili
* dokaz da raspolaže mobilnom jedinicom za koju je izdana izjava o sukladnosti proizvoda

Ovjereni zahtjev zajedno s potrebnim prilogom, potrebno je dostaviti poštom ili osobno na adresu:

**Dubrovačko-neretvanska županija**

**Upravni odjel za zaštitu okoliša i komunalne poslove**

**Vukovarska 16, 20000 Dubrovnik**

.  
Prema Tar.br. 1. Tarife upravnih pristojbi, koja je Prilog I. Uredbe o tarifi upravnih pristojbi (Narodne novine, br. 156/2022) za zahtjev se plaća upravna pristojba u iznosu od 2,65 eura.   
Podaci potrebni za uplatu upravne pristojbe:

Opis plaćanja: Upravna pristojba za upis u Evidenciju:

IBAN: HR5623400091800019006

Model: HR68 Poziv na broj odobrenja: 5363 - OIB uplatitelja

**UPUTA O NAČINU PROVEDBE ODRŽAVANJA AŽURNIH PODATAKA I IZMJENI PODATAKA U EVIDENCIJI**

 U svrhu održavanja ažurnih podataka u Evidenciji prijevoznika otpada, posrednika otpadom, trgovaca otpadom i reciklažnih dvorišta sukladno članku 47. stavku 6. Zakona, osoba upisana u evidenciju dužna je:

1. jednom godišnje potvrditi namjeru obavljanja djelatnosti u narednoj godini i

2. u slučaju izmjene podataka na temelju kojih je upisana u Evidenciji prijevoznika otpada, posrednika otpadom, trgovaca otpadom i reciklažnih dvorišta izmijeniti podatke u roku od 30 dana od dana nastanka promjene.

Sukladno članku 47. stavku 7. Zakona tijelo iz članka 47. stavka 1. Zakona će brisati iz Evidencije upisanu osobu kada:

1. zaprimi obavijest pravne ili fizičke osobe – obrtnika upisane u Evidenciji prijevoznika otpada, posrednika otpadom, trgovaca otpadom i reciklažnih dvorišta da prestaje obavljati djelatnost ili na drugi način utvrdi prestanak obavljanja djelatnosti ili

2. utvrdi da pravna ili fizička osoba – obrtnik nije izvršio propisanu obvezu iz članka 47. stavka 6. točke 1. Zakona.

Izmjenu podataka i produženje upisa (potvrđivanje namjere obavljanja djelatnosti) u postojećim očevidnicima i evidenciji moguće je provesti tek nakon provedene registracije, a provodi se putem sljedeće mrežne poveznice <https://ogo.mzoe.hr/Home/JavniLogin>

u aplikaciji direktno od strane korisnika koristeći pristupne podatke (adresu elektroničke pošte za registraciju i lozinku) koje je korisnik dobio prilikom registracije.

Prijavom u aplikaciju otvaraju se očevidnici i evidencije u koje je korisnik upisan. Na lijevoj strani evidencije koju se želi produžiti pojavi se ikona 

koju je potrebno potvrditi/ kliknuti. Zahtjev za produženjem upisa provodi se automatski.

Javni korisnik bilo kakvu izmjenu podataka radi direktno na evidenciji mijenjajući polje koje želi osim matičnih podataka (ime tvrtke, sjedište, kontakt podaci) koji se mijenjaju u izborniku Osnovni podaci.

Za izmjenu podataka na evidenciji potrebno je direktno na evidenciji odabrati ikonu 

Sva polja koja nisu zasivljena moguće je mijenjati, a nakon pohrane automatski je kreiran Zahtjev za izmjenom podataka koji će biti vidljiv nadležnom tijelu za daljnje postupanje. Tek nakon što službenik verificira Zahtjev za izmjenom podataka, novi podaci bit će vidljivi u evidenciji.